
Répáshuta Község Önkormányzata

3559 Répáshuta, Kossuth út 2.

67-3/2011.




     JEGYZŐKÖNYV 

Készült Répáshuta Község Önkormányzata Képviselő-testületének 2011. március 30. napján 17.00 órakor kezdődő üléséről.

Jelen vannak:
Mátrai Károly polgármester


Telekes Gábor alpolgármester


Erdős Tamás önkormányzati képviselő


Petőfi Valéria

„


Dr. Hegyközi Béla körjegyző

Igazoltan távol: Kátai Imre önkormányzati képviselő

A polgármester köszönti a jelenlévőket. Megállapítja, hogy az ülés határozatképes, azt megnyitja.

Ismerteti a napirendet:


1./ Az önkormányzat 2011-2014 évi gazdasági programja


     Előadó: Mátrai Károly polgármester


2./ A képviselő-testület szervezeti és működési szabályzatának felülvizsgálata


     Előadó: Mátrai Károly polgármester



       Dr. Hegyközi Béla körjegyző


3./ Aktuális kérdések megvitatása


     Előadó: Mátrai Károly polgármester
A napirendi pontokkal valamennyi képviselő egyetért.

1. Napirendi pont: Az önkormányzat 2011-2014. évi gazdasági programjának megvitatása

A polgármester előadja, hogy az önkormányzati választásokat követően 6 hónapon belül el kell fogadni a ciklus gazdasági programját.

Fél év eltelte után is eléggé bizonytalan, hogy milyen lehetőségei lesznek az önkormányzatoknak. Legfontosabbnak a pénzügyi stabilitás helyreállítását tartja. Ismerteti a gazdasági program tervezetét.

A polgármester előadja, hogy a kötelező feladatokat mindenképpen el kell látni, az önként vállalt feladatokat pedig a lehetőségekhez képest. A működési feltételek évről évre nehezednek. Sok függ attól, hogy milyen pályázatok kerülnek kiírásra. Tovább kell folytatni a belterületi vízrendezést.

Az oktatási intézmények is felújításra szorulnak, ezek csak pályázati támogatással valósíthatók meg. A pályázatoknál figyelembe veszik az intézmény férőhelyeinek számát, és a gyerekek létszámát.

Fontos lenne energiatakarékos fűtési rendszerre átállni (napkollektor, faaprításos kazán).

Telekes Gábor képviselő véleménye szerint a vízelvezető árkok kiépítésével – főleg a bejáratoknál – egységes rendszert kellene kialakítani.

A polgármester előadja, hogy a Kossuth út fel lett újítva, megépült a Tölgyfa és Szénégető utca. A többi út egyes szakaszán is felújításra szorulnak.

A gazdasági programban foglaltakhoz képest, ha bővülnek a lehetőségek, akkor menetközben is lehet változtatni.

Ezt követően a képviselő-testület 4 egyhangú igen szavazattal a következő határozatot hozta:

7/2011.(III.30.) számú önkormányzati határozat
Répáshuta Községi Önkormányzat Képviselő-testülete úgy határozott, hogy az önkormányzat 2011-2014 évekre vonatkozó gazdasági programját az ismertetett tartalommal elfogadja.

(a gazdasági programot a határozat melléklete tartalmazza)

Felelős: polgármester, körjegyző

Határidő: azonnal, folyamatos

2. Napirendi pont: A képviselő-testület szervezeti és működési szabályzatának felülvizsgálata

A polgármester előadja, hogy az SZMSZ-t az önkormányzati választásokat követően 6 hónapon belül felül kell vizsgálni. A választásokat követően az SZMSZ-t minden képviselő megkapta. Azóta is ennek alapján működik a testület. Ugyanolyan bizottságok működnek, mint az előző ciklusban. A féléves tapasztalat azt mutatja, hogy lényeges változtatásokra nincs szükség.

A képviselő-testületi tagok létszáma 6 főről 5 főre csökkent.

Az önkormányzat a közoktatási feladatait a Bükkszentkereszttel kötött intézményfenntartói társulási megállapodás alapján látja el.

Észrevétel nem hangzott el.

Ezt követően a képviselő-testület 4 egyhangú igen szavazattal megalkotta a képviselő-testület és szervei szervezeti és működési szabályzatáról szóló 10/2006.(XI.28.) számú rendeletének módosításáról szóló 4/2011.(III.30.) számú rendeletét.
A rendelet a jegyzőkönyvhöz csatolva.

3. Napirendi pont: Aktuális kérdések megvitatása

- A polgármester előadja, hogy rendkívüli gyermekvédelmi támogatás iránti kérelem érkezett a képviselő-testülethez.

A tárgyra tekintettel a polgármester zárt ülést rendel el.

- A zárt ülést követően a polgármester előadja, hogy a kempinget annak bérlője szeretné megvenni az önkormányzattól. Jelenleg 10 éves bérleti szerződése van az önkormányzattal. A terület nagysága 9698 m2. Azért szeretnék a kempinget megvásárolni, mert hosszú távon komoly fejlesztésekben gondolkoznak. Valószínűleg pályázatokat is be tudnának adni.

A polgármester előadja, hogy  hosszú távú (pl. 20 éves) bérleti szerződéssel is lehet pályázatot beadni, ezért az eladást nem javasolja.

Telekes Gábor alpolgármester véleménye is az, hogy pályázati lehetőség esetén, kössön az önkormányzat hosszú távú bérleti szerződést.

Erdős Tamás és Petőfi Valéria képviselőknek is ez a véleménye.

- Telekes Gábor alpolgármester előadja, hogy a községben sokan az erdőből élnek, de egyre nagyobbak a korlátozások. Fontos lenne a munkahelyteremtés, de a meglévő vállalkozások tőke vagy bátorság híján nem bővülnek. A korlátozások miatt a helyi lakosok nehezen tudnak eljutni a környező településekre (Bükkzsérc, Szilvásvárad, stb.).

A polgármester előadja, hogy kicsi a vállalkozói kedv. Néhány éve a Leader+ pályázati programban kezdetben nagy volt a lelkesedés a vállalkozók körében, végül azonban senki nem nyújtott be pályázatot.

Petőfi Valéria képviselő is fontosnak tartaná a munkahelyteremtést, mert így esély lenne a fiatalok helyben maradására. Jó és megvalósítható ötletek hiányoznak.

A polgármester előadja, hogy a lakosság körében aláírásgyűjtés folyik a korlátozások miatt, törekvésükkel az önkormányzat egyetért.

- A polgármester előadja, hogy a Bükki Településszövetség legutóbbi ülésén a Fejlesztési Ügynökség tájékoztatót tartott a pályázati lehetőségekről.

Jelenleg folyik a korábbi pályázati fejlesztések elszámolása.

- A polgármester előadja, hogy az önkormányzat tulajdonát képező 231. helyrajzi számú 338 m2 területű ingatlan besorolása évtizedek óta közút, ami teljesen indokolatlan. Mellette a hatályos rendezési terv szerint kialakított út van, a 231. helyrajzi számú terület pedig zöldövezet. Javasolja az ingatlan besorolásának megváltoztatását, közút helyett beépítetlen területté.

A területnek közút funkciója egyáltalán nincs.

Ezt követően a képviselő-testület 4 egyhangú igen szavazattal a következő határozatot hozta:

9/2011.(III.30.) számú önkormányzati határozat
Répáshuta Község Önkormányzat Képviselő-testülete úgy határozott, hogy a répáshutai 231. helyrajzi számú ingatlan ingatlan-nyilvántartás szerinti besorolását megváltoztatja:

közút helyett beépítetlen területre módosítja.

Megbízza Mátrai Károly polgármestert, hogy a határozat egy példányát küldje meg a Borsod-Abaúj-Zemplén Megyei Kormányhivatal Miskolci Földhivatalának a változtatásnak az ingatlan-nyilvántartásba történő átvezetése végett.

Határidő: 2011. május 15.

Felelős: polgármester

Ezt követően a polgármester megköszöni a részvételt és az ülést bezárja.

Kmf.


Mátrai Károly
Dr. Hegyközi Béla


polgármester
körjegyző

